Sekretarijat za razvoj preduzetništva, komunalne poslove i saobraćaj

Lokalno partnerstvo za zapošljavanje Opštine Kotor

Obavještenje o Javnom pozivu

Datum: 16.02.2022.

Lokalno partnerstvo za zapošljavanje Opštine Kotor (LPZ Kotor) koje čine partnerske organizacije: Opština Kotor, Zavod za zapošljavanje – Biro rada Kotor, Fakultet za turizam i hotelijerstvo, kompanija Expo Commerce, Udruženje Agencija za posredovanje pri zapošljavanju pomoraca Crne Gore i Udruženje hotelijera Kotor, pozivaju sve zainteresovane nezaposlene žene koje žele pokrenuti vlastiti posao da se prijave za učešće u programu podrške razvoju ženskog preduzetnišva. Lokalno partnerstvo za zapošljavanje Opštine Kotor (LPZ Kotor) sprovodi intervenciju „Osnaživanje nezaposlenih žena za preduzetništvo“ u okviru projekta „Podrška razvoju ženskog preduzetništva“ koji se sprovodi u okviru programske scheme „World of Work in Montenegro: Paving the Road to Recovery“, finansirane od strane Fonda za dobro upravljanje, Vlade Ujedinjenog Kraljevstva i u saradnji sa Međunarodnom organizacijom rada (MOR).

Cilj projekta je unaprijediti razvoj ženskog preduzetništva na lokalnom nivou i poboljšati inkluzivne preduzetničke strukture na području opštine Kotor.

Do kraja projektne realizacije očekuju se unapređenje kapaciteta 25 nezaposlenih žena u poslovnom planiranju kao i 5 funkcionalnih novo-registrovanih samostalnih djelatnosti ili društava.

Javni poziv je objavljen dana 16.02.2022. godine u dnevnom listi Pobjeda, website-u Opštine Kotor i lokalnog radio emitera Radio Kotora i zadnji dan za prijavu je 22.02.2022. godine.

Pravo na učešća imaju punoljetne ženske osobe koje žele registrovati posao na području opštine Kotor, a koje su na evidenciji Zavoda za zapošljavanje u trenutku objave Javnog poziva.

U cilju promocije i bližeg informisanja potencijalnih učesnica o ovoj intervenciji LPZ Kotor će

**18.02.2022. Od 9 do 12h organizovati INFO DAN u hotelu „Vardar“.**

Tokom INFO DANA zainteresovane žene će biti u prilici da u direktnoj komunikaciji sa članovima LPZ-a dobiju pojašnjenja, sugestije i odgovore na sva pitanja od značaja za Javni poziv. Događaj će se održati uz obavezno poštovanje epidemioloških mjera.